ཝ་ནེའི་རྒ་ཐིའི་སྒྲུང་དེབ་ཆེས་རྗེས་མ་ནི་༡༩༩༧ལོར་པར་དུ་བསྐྲུན་པའིདུས་ཡོམཞེས་པ་དེ་ཡིན།སྒྲུང་དེའང་ཚན་རིག་རྟོག་སྒྲུང་ཞིག་ཡིན་ལ།ཁོང་གི་སྒྲུང་དུ་རྒྱུན་པར་འབྱུང་བའི་ཚན་རིག་རྟོག་སྒྲུང་རྩོམ་མཁན་གྱི་མི་སྣ་ཁེལ་རྒོར་ཁྲི་རའུ་ཁྲི་ཞེས་པ་སླར་ཡང་སྒྲུང་དེའི་ནང་དུ་བྱོན་ཡོད།དེའངདུས་ཡོམཞེས་པ་ནི་དུས་ཚོད་ཉིད་ས་ཡོམ་བརྒྱབ་པ་དང་འདྲ་བར་གཡོ་ཞིང་སྐྱོམས་པར་བྱས་པ་ལ་གོ་སྟེ།༢༠༠༡ལོའི་དུས་ག་གེ་མོ་ཞིག་ལ།དུས་ཚོད་གློ་བུར་ཏུ༡༩༩༡ལོར་བསླེབས་ཤིང་།དེ་ལ་བརྟེན་ནས་སྐྱེ་བོ་ཐམས་ཅད་ཀྱི་སྔོན་ཆད་བསྒྲུབས་ཚར་བའི་དོན་མཐའ་དག་སླར་ཡང་ཐེངས་གཅིག་ལ་མི་སྒྲུབ་ཀ་མེད་དུ་གྱུར་བ་རེད།སྒྲུང་དེར་རང་དབང་གི་འདུན་པའི་སྐོར་བརྗོད་སྙིང་དུ་བཟུང་ཡོད་ནའང་།དེ་ཉིད་རྩོམ་མཁན་ཁོང་གི་རང་རྣམ་དང་ཡང་འདྲ་སྟེ།ཁོང་རང་གི་མྱོང་བ་མང་པོ་ཞིག་ཀྱང་དེར་བཅུག་ཡོད།